Ramnow (AM/SN). Ramnowska kołojězba słuša kruće do turizmoweho koncepta Hornjeje Łužicy. Čłonojo wólnočasneho towarstwa Hufnagel, hród a gmejna Ramnow přeprošeja lětsa zaso na na kołojězbu wokoło tamnišeho hrodu. „Zo by zarjadowanje wostało ekskluziwne a žiwe, smy so po 20. kołojězbje předloni rozsudźili wotměć zarjadowanje w rytmusu dweju lět“, rozłožuje rěčnik towarstwa Andreas Mikus. „W idealnym padźe wotměnimy naše zarjadowanje z dalšimi w regionje. Wšako nastachu minjene lěta po cyłej Sakskej nowe poskitki, kotrež spektrum za wodźerjow zapřahow skulojćeja. Termin lětušeje kołojězby je tydźeń do swjatkow 2. junija. „Hišće hač do soboty, 25. meje móža so zajimcy za tónle wosebity wulět ze swojimi zapřahami přizjewić“, Andreas Mikus namołwja, „při tym myslimy tež na serbskich fanow konjaceho sporta.“
szl_Latn